13.10.2012 Jurnalul Oficial al Uniunii Europene L 281/1 (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 923/2012 AL COMISIEI din 26 septembrie 2012 de stabilire a regulilor comune ale aerului și a dispozițiilor operaționale privind serviciile şi procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr.1265/2007, (CE) nr.1794/2006, (CE) nr. 730/2006, (CE) nr. 1033/2006 și (UE) nr. 255/2010 (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr.551/2004 al Parla- mentului European şi al Consiliului din 10 martie 2004 privind organizarea şi utilizarea spațiului aerian în cerul unic european (Regulamentul privind spațiul aerian) (!), în special articolul 4 literele (a) și (b), având în vedere Regulamentul (CE) nr.216/2008 al Parla- mentului European şi al Consiliului din 20 februarie 2008 privind normele comune în domeniul aviației civile şi instituirea unei Agenţii Europene de Siguranţă a Aviaţiei (?) (Regulamentul de bază AESA), în special articolele 8 şi 8b și anexa Vb, întrucât: (1) În temeiul Regulamentului (CE) nr. 551/2004 și al Regu- lamentului (CE) nr. 216/2008, Comisia trebuie să adopte norme de aplicare pentru a institui dispoziții adecvate referitoare la regulile aerului pe baza standardelor și a practicilor recomandate ale Organizaţiei Aviaţiei Civile Internaţionale (OACI) şi trebuie să armonizeze aplicarea clasificării spațiilor aeriene a OACI, în scopul asigurării unei furnizări uniforme de servicii de trafic aerian sigure și eficiente în cadrul cerului unic european. (2) În conformitate cu articolul 8 alineatul (1) din Regula- mentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului 96, 31.3.2004, p. 20. OL OL 79, 19.3.2008, p. 1. pentru crearea cerului unic european (*), Eurocontrol a primit un mandat pentru a asista Comisia la elaborarea unor norme de aplicare care să stabilească dispoziţii adecvate referitoare la regulile aerului pe baza stan- dardelor și a practicilor recomandate ale OACI şi pentru a armoniza aplicarea clasificării spațiilor aeriene a OACI. (3) Conform articolului 1 alineatul (3) și articolului 13 din Regulamentul (CE) nr. 549/2004 și articolului 2 din Regulamentul (CE) nr. 216/2008, inițiativa privind cerul unic european este menită să ajute statele membre în ceea ce priveşte îndeplinirea obligațiilor care le revin în temeiul Convenției de la Chicago privind aviația civilă internațională (denumită în continuare „Convenția de la Chicago”) din 1944, oferind o interpretare și punere în aplicare comune. (4) Obiectivul Regulamentului (CE) nr. 551/2004 este de a sprijini conceptul de spațiu aerian operațional mai integrat în contextul politicii comune în domeniul trans- porturilor şși de a stabili proceduri comune de configurare, planificare și management, concomitent cu asigurarea desfășurării eficiente şi în condiții de siguranță a managementului traficului aerian. Acest obiectiv este deosebit de relevant pentru implementarea rapidă a blocurilor funcționale de spațiu aerian în cerul unic european. (5) Rezultatul activității desfășurate de grupul comun constituit de Comisie, Eurocontrol şi OACI, care a consemnat diferențele naționale prezentate de statele membre în ceea ce priveşte standardele OACI referitoare la regulile aerului și dispozițiile conexe în domeniul servi- ciilor de navigație aeriană, confirmă nevoia de a stan- dardiza normele comune și de a uniformiza diferențele în ceea ce priveşte cerul unic european. (6) În vederea asigurării unui trafic aerian internațional sigur, eficient şi rapid, precum și pentru a sprijini crearea de blocuri funcţionale de spațiu aerian, toţi participanții la cerul unic european trebuie să adere la un set comun de ( JO L 95, 31.3.2004, p. 1.